Diari Oficial de la Generalitat Valenciana


Sumari del DOGV 3017, del 19-06-1997 (1997/8450)

DECRET 173/1997, de 20 de maig, del Govern Valencià, pel qual es cedeix l'ús gratuït, pel termini de deu anys, a l'Ajuntament de l'Alcora, de l'edifici destinat a caseta de peons caminers, situat en l'avinguda de Castelló, punt quilomètric 24 de la carretera C-232, al terme municipal de l'Alcora.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/05/20/173/dof/vci/html**

### Dades del document

Número de DOGV
:   3017

Data del DOGV
:   19-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8450


Data del document
:   20-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 173/1997, de 20 de maig, del Govern Valencià, pel qual es cedeix l'ús gratuït, pel termini de deu anys, a l'Ajuntament de l'Alcora, de l'edifici destinat a caseta de peons caminers, situat en l'avinguda de Castelló, punt quilomètric 24 de la carretera C-232, al terme municipal de l'Alcora.  
Mitjançant Reial Decret 1.627/1984, d'1 d'agost, sobre traspàs de funcions i serveis de l'administració de l'Estat a la Comunitat Valenciana en matèria de carreteres, va transferir l'immoble situat a la carretera C-232, punt quilomètric 24, avinguda de Castelló, terme municipal de l'Alcora.  
Aquest immoble està constituït per un habitatge de peons caminers, un magatzem de la Conselleria d'Obres Públiques, Urbanisme i Transports i terrenys aliens a aquests.  
L'Ajuntament de l'Alcora ha sol·licitat la cessió gratuïta de part de l'immoble constituït per l'habitatge de peons caminers per a ser rehabilitat o destinat a taller de música.  
Vista la falta d'ús de l'habitatge esmentat, la Conselleria d'Obres Públiques, Urbanisme i Transports ha sol·licitat la desafectació i informa favorablement sobre la seua cessió a l'Ajuntament de l'Alcora, amb la condició que aquest construesca en un magatzem aliè un recinte tancat per a ser destinat a arxiu d'expedients.  
Atès justificada la utilitat pública i l'interès social de la finalitat per a la qual es destinarà l'immoble.  
Vist el que assenyala l'article 41 i la disposició addicional cinquena de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, afegida per la Llei 8/1995, de 29 de desembre, de la Generalitat Valenciana, a proposta del conseller d'Economia, Hisenda i Administració Pública, amb la deliberació prèvia del Govern Valencià en la reunió del dia 20 de maig de 1997,  
DECRETE  
Article primer  
Desafectar de la Conselleria d'Obres Públiques, Urbanisme i Transports la part de l'immoble destinat a habitatge de peons caminers, situat en l'avinguda Castelló de l'Alcora, pertanyent a la carretera C-232, punt quilomètric 24, que s'integra en el patrimoni privat de la Generalitat Valenciana.  
Article segon  
Cedir per termini de deu anys a l'Ajuntament de l'Alcora, l'ús gratuït de l'immoble assenyalat per a ser rehabilitat i destinat a taller de música. La cessió queda condicionada al fet que aquesta corporació municipal construesca, en el magatzem aliè, un recinte tancat de 5 x 5 x 3 metres, destinat a arxiu. Aquesta construcció s'haurà d'efectuar en el termini d'un any, comptador des de la data de publicació d'aquest decret.  
Article tercer  
Una vegada transcorregut el termini assenyalat o si s'incompleix alguna de les condicions a les quals se sotmet la cessió, l'immoble i els seus accessoris revertiran de ple dret a la Generalitat Valenciana.  
DISPOSICIÓ FINAL  
La Conselleria d'Economia, Hisenda i Administració Pública, durà a terme els tràmits necessaris per a fer efectiu el que disposa aquest decret.  
València, 20 de maig de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI